Махамритюнджая мантра
Мритюнджая мантра или Маха мритюнджая мантра е мантра от Ригведа (7 Мандала, химн 59).

Мриту означава "смърт", а джая "победа".

Текст 
 На деванагари:
 ॐ त्रयम्बकं यजामहे 
 सुगन्धिं पुष्टिवर्धनम् ।
 उर्वारुकमिव बनधनान्
 मृतयोर्मुक्षीय मामृतात् ।

 Със стандартна латинска транслитерация:
 oṃ tryambakam yajāmahe
 sugandhim pushtivardhanam
 urvārukamiva bandhanāt
 mrityormukshiya māmritāt

 С транслитерация на кирилица:
 ом трямбакам яджаамахе
 сугандхим пуштивардханам
 урваарукамива бандханаат
 мритьормукшия маамритаат

Превод 
(Преводът е литературен)
"Прекланяме се пред три-окия (т.е. Шива), който е свещен и храни всички същества. Така както узрялата краставица се освобождава от стъблото, нека той да ни освободи от смъртта, да ни даде спасение и води към безкрайността"

 Разяснения:
 Tryambaka означава буквално "три-ок" (tri = три, аmbaka = око). Това е едно от многото наименования на господ Шива
 Jayaamahe - "покланяме се" или "прекланяме се", "тачим", "благоговеем"
 Sugandhim - благоуханен (su - хубав, сладък; gandha - ухание). Смята се, че когато Шива отвори и третото си око, света потъва в мир и всичко става "благоуханно", т.е. свещено
 Pushti - сит, наситен, процъфтяващ..
 Vardhanam - този, който храни, койдо дава и усилва силата..
 Urvaa e името на вид пълзящо растение, чиито плодове наподобяват краставица
 arukam - готов за бране
 Iva - като, точно като
 Bandhanaat - "дръжка" (на плод), но и епитет за "връзка, обвързаност, робство"
 Mrityor - от смъртта
 Mukshiya - освободи ни
 Maa - отрицателна частица, "не, не-"
 Amritaa - безсмъртен

Религиозни текстове